
Τρίτη, 20 Οκτωβρίου 2026

ΔΕΛΤΙΟ ΤΥΠΟΥ
Συνέχεια ενημέρωσης αναφορικά με τον εντοπισμό και διάσωση 43 και 48 αλλοδαπών στο Ηράκλειο – Συνέχεια ενημέρωσης αναφορικά με τον εντοπισμό 54 αλλοδαπών στους Καλούς Λιμένες – Ανεύρεση πυρομαχικού υλικού στην Πρέβεζα – Κατάσχεση αλιευτικών εργαλείων στη Στυλίδα – Αποβίβαση ασθενούς μέλους πληρώματος Κ/Ζ στη Μύκονο – Σύλληψη αλλοδαπού στο Βόλο 

Συνέχεια ενημέρωσης:
Αναφορικά με τον εντοπισμό και τη διάσωση 43 αλλοδαπών στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού, τις πρωινές ώρες χθες, συνελήφθη ένας 18χρονος αλλοδαπός (υπήκοος Ν. Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας έκαστος χρηματικό ποσό 14.000 δηναρίων Λιβύης για τη μεταφορά του στην Ελλάδα. Προανάκριση διενεργείται από το Λιμεναρχείο της Ιεράπετρας.

Επίσης 
Αναφορικά με τον εντοπισμό και τη διάσωση 48 αλλοδαπών στη θαλάσσια περιοχή ανατολικά της νησίδας Αγίου Παύλου, τις πρωινές ώρες χθες, συνελήφθη ένας 18χρονος αλλοδαπός (υπήκοος Ν. Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας έκαστος χρηματικό ποσό 14.000 δηναρίων Λιβύης για τη μεταφορά του στην Ελλάδα. Προανάκριση διενεργείται από το Λιμεναρχείο της Ιεράπετρας.

*****

Συνέχεια ενημέρωσης:
Αναφορικά με τον εντοπισμό 54 αλλοδαπών στην περιοχή «ΜΑΡΙΔΑΚΙ» Δήμου Αχαρνών-Αστερουσίων, τις απογευματινές ώρες χθες, συνελήφθη ένας 19χρονος αλλοδαπός (υπήκοος Ν. Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τις απογευματινές ώρες της 17.10.2026 από το Τομπρούκ της Λιβύης, καταβάλλοντας χρηματικά ποσά από 14.000 έως 15.000 δηνάρια Λιβύης για τη μεταφορά τους στην Ελλάδα. Προανάκριση διενεργείται από το Λιμεναρχείο της Ιεράπετρας.

*****

Τις μεσημβρινές ώρες σήμερα, ενημερώθηκε, το Λιμεναρχείο Πρέβεζας από ιδιώτη, ότι κατά τη διάρκεια υποβρύχιας δραστηριότητας στη θαλάσσια περιοχή «ΜΥΤΙΚΑ» Πρέβεζας, εντοπίστηκε σε βάθος περίπου 21 μέτρων ,μεταλλικό αντικείμενο (πιθανόν νάρκη). Από την οικεία Λιμενική Αρχή ενημερώθηκε η αρμόδια Υπηρεσία για τις δικές της ενέργειες.

*****

	Τις πρωινές ώρες σήμερα, κατά τη διενέργεια ελέγχου, από Περιπολικό σκάφος Λ.Σ.–ΕΛ.ΑΚΤ. (ΠΛΣ), εντοπίστηκαν και ανασύρθηκαν σαράντα δύο (42) ιχθυοπαγίδες από τη θαλάσσια περιοχή «ΒΟΥΒΑΛΙ» του Μαλιακού κόλπου, πλησίον της ακτής. Οι ιχθυοπαγίδες, άνευ σήμανσης και στοιχείων κατόχου, κατασχέθηκαν από το Λιμεναρχείο Στυλίδας. 
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr

*****

Τις μεσημβρινές ώρες σήμερα, ενημερώθηκε η Λιμενική Αρχή της Μυκόνου ότι έχρηζε άμεσης νοσοκομειακής περίθαλψης ένας 37χρονος αλλοδαπός (υπήκοος Ινδίας) μέλος πληρώματος (ειδικότητας μάγειρα) ενός κρουαζιερόπλοιου (Κ/Ζ) σημαίας Μάλτας, το οποίο βρισκόταν στο λιμάνι της Μυκόνου. Ο 37χρονος μεταφέρθηκε σε ιδιωτική κλινική του νησιού για παροχή ιατρικής περίθαλψης, ενώ πρόκειται να μεταφερθεί σε ιδιωτική κλινική στην Αττική. Το Κ/Ζ απέπλευσε τις  απογευματινές ώρες προς συνέχιση του προγραμματισμένου του δρομολογίου. 
*****

Στη σύλληψη ενός 37χρονου αλλοδαπού (υπηκόου Μολδαβίας) προέβησαν τις βραδινές ώρες χθες, στελέχη της Λιμενικής Αρχής του Βόλου, για παράβαση των άρθρων 167 και 169 του Π.Κ. «Βία κατά Υπαλλήλων» και «Απείθεια». Συγκεκριμένα, ο ανωτέρω αρνήθηκε να συμμορφωθεί σε αστυνομικό έλεγχο , κατά τη διάρκεια διερεύνησης καταγγελίας για περιστατικό ενδοοικογενειακής βίας, εντός της Χερσαίας Ζώνης Λιμένα Βόλου. Προανάκριση διενεργείται από το Κεντρικό Λιμεναρχείο Βόλου. 
Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr

